बॉलीवुड जेलबर्ड्स: राज कुंद्रा,सलमान खान और रिया चक्रवर्ती

जितना ड्रामा बॉलीवुड में रील लाइफ़ में है उतना ही ड्रामा बॉलीवुड में रियल लाइफ में है। आए दिन बॉलीवुड में कुछ ना कुछ होता ही रहता है। हाल ही में हुए राज कुंद्रा का केस तो आपने सुना ही होगा।

और अगर नहीं सुना है तो आज हम बात करेंगे बॉलीवुड जेलबर्ड्स के बारे में ऐसे कलाकारो के बारे में जिनका कानून से अच्छा संबंध नहीं रहा है। वैसे तो बॉलीवुड में ऐसे कई लोग हैं जिन्होंने जेल की हवा खाई है पर आज हम राज कुंद्रा सलमान खान और रिया चक्रवर्ती के केस के बारे में जानेंगे।

क्या हुआ था, कब हुआ था और क्यों इन कलाकारों को जेल की हवा खानी पड़ी यह सब जानेंगे आज के इस लेख में। तो आइए शुरुआत करते हैं राज कुंद्रा से।

राजकुंद्रा

अभिनेत्री शिल्पा शेट्टी के पति राज कुंद्रा को कथित तौर पर अश्लील सामग्री बनाने और वितरित करने के आरोप में 20 जुलाई 2021 को गिरफ्तार किया गया था। उच्च न्यायालय में सुनवाई के बाद राज कुंद्रा को 14 दिन की न्यायिक हिरासत में भेज दिया गया है।

आरोप है कि राज कुंद्रा और उनके साथी पॉर्नोग्राफिक मटेरियल बनाते थे। 45 वर्षीय कुंद्रा को पुलिस ने मामले से जुड़े आरोप में तथा11 अन्य लोगों के साथ गिरफ्तार किया था। वही राज कुंद्रा का कहना है कि उन्हें फंसाया जा रहा है क्योंकि उन्होंने जबरन वसूली का पैसा देने से इनकार कर दिया।

इस बीच मुंबई क्राइम ब्रांच ने कुंद्रा और उनकी सेलिब्रिटी पत्नी के पैसे के लेन.देन और पोर्नोग्राफी रैकेट मामले में उनकी कथित संलिप्तता की जांच के लिए अलग से एक फाइनेंसियल ऑडिटर नियुक्त किया है।

कुंद्रा और उनकी पत्नी शिल्पा शेट्टी कुंद्रा ने दावा किया है कि वह निर्दोष हैं। यह कहते हुए कि फ़िल्में अश्लील नहीं बल्कि इरोटिका हैं और यौन कृत्यों में शामिल नहीं हैं। ख़ैर इस केस में क्या सच है क्या झूठ है यह तो आने वाला वक्त ही बताएगा।